Apstiprināts

Zāļu valsts aģentūras

Iepirkumu komisijas sēdē

2018.gada 29.jūnija,

 Iepirkumu komisijas sēdes

Protokols Nr.35

### Publisko iepirkumu likuma 9. panta kārtībā rīkota iepirkuma

**„DABASGĀZES PIEGĀDE ZĀĻU VALSTS AĢENTŪRAI”**

**(ID Nr. ZVA 2018/7)**

**NOLIKUMS**

**Rīgā, 2018**

1. VISPĀRĪGĀ INFORMĀCIJA
	1. Iepirkums tiek rīkots, ievērojot Latvijas Republikas likumu „Publisko iepirkumu likums” un citu publisko iepirkumu regulējošo normatīvo aktu prasības.
	2. Iepirkuma identifikācijas numurs: Nr. ZVA 2018/7
	3. Pasūtītājs:

**Zāļu valsts aģentūra
Jersikas iela 15, Rīga LV-1003
Reģ. Nr. 90001836181
Valsts kases Rīgas norēķinu centrs
LV24TREL9290579005000
BIC TRELLV 22**

* 1. Pretendents:
		1. Pretendents ir fiziska persona, juridiska persona, personālsabiedrība vai piegādātāju apvienība, kas iesniegusi piedāvājumu;
		2. Pretendentu Iepirkuma ietvaros pārstāv:
			1. Pretendents (ja Pretendents ir fiziska persona);
			2. Pretendenta paraksttiesīga amatpersona (ja Pretendents ir juridiska persona);
			3. pārstāvēt tiesīgs personālsabiedrības biedrs, ievērojot šī punkta 1.4.2.1. un 1.4.2.2. apakšpunktos noteikto (ja Pretendents ir personālsabiedrība);
			4. visi piegādātāju apvienības dalībnieki, ievērojot šī punkta 1.4.2.1. un 1.4.2.2. apakšpunktos noteikto (ja Pretendents ir piegādātāju apvienība);
			5. Pretendenta pilnvarota persona.
	2. Iepirkuma procedūra - Publisko Iepirkumu likuma 9. panta kārtībā rīkots Iepirkums.
	3. Komisija – Zāļu valsts aģentūras (turpmāk tekstā - ZVA) Iepirkumu komisija (turpmāk – Komisija), kas pilnvarota organizēt Iepirkumu.
	4. Piedāvājums
		1. Piedāvājuma iesniegšanas vieta, laiks un kārtība:
			1. Katrs Pretendents drīkst iesniegt tikai vienu Piedāvājumu. Ja Pretendents iesniedz vairākus Piedāvājumus, tie visi ir atzīstami par nederīgiem.
			2. Piedāvājumu var iesniegt tikai par visu Iepirkuma apjomu.
			3. Pretendenti Piedāvājumus var iesniegt līdz 2018.gada 16.jūlijam, plkst.10:00 (turpmāk – **Piedāvājuma iesniegšanas termiņa beigas**), Zāļu valsts aģentūras 8.kabinetā, Jersikas ielā 15, Rīgā. Darba laiks no plkst. 8:30 - 17:00. Piedāvājumi jāiesniedz personīgi vai, atsūtot pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam.
			4. Iesniegtie Piedāvājumi ir Pasūtītāja īpašums.
			5. Pretendents, iesniedzot Piedāvājumu, var pieprasīt apliecinājumu tam, ka Piedāvājums saņemts (ar norādi par Piedāvājuma saņemšanas laiku).
			6. Piedāvājumi, kas nav iesniegti noteiktajā kārtībā, nav noformēti tā, lai Piedāvājumā iekļautā informācija nebūtu pieejama līdz Piedāvājumu atvēršanas brīdim, vai kas saņemti pēc nolikumā norādītā iesniegšanas termiņa, netiek izskatīti un tiek atdoti atpakaļ iesniedzējam.
			7. Pretendents sedz visas izmaksas, kas ir saistītas ar Piedāvājuma sagatavošanu un iesniegšanu. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
	5. Piedāvājuma noformējums
		1. Piedāvājums jāsagatavo latviešu valodā. Svešvalodā sagatavotiem Piedāvājuma dokumentiem jāpievieno apliecināts tulkojums latviešu valodā saskaņā ar 2000.gada 22.augusta Ministru kabineta noteikumiem Nr.291 „Kārtība, kādā apliecināmi dokumentu tulkojumi valsts valodā”.
		2. Piedāvājuma dokumenti jāsakārto šādā secībā:
			1. Kvalifikācijas dokumenti, kuriem pievienots Pieteikums dalībai Iepirkumā (Nolikuma pielikumā Nr.1 – Pieteikuma dalībai Iepirkumā veidne) ( turpmāk arī Pieteikums);
			2. Finanšu piedāvājums (Nolikuma pielikums Nr.3 – Finanšu piedāvājuma veidne).
		3. Piedāvājums jāsagatavo datorrakstā, skaidri salasāms, bez dzēsumiem un labojumiem. Piedāvājuma sākumā ievieto satura rādītāju. Piedāvājuma lapas numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:
			1. norādi par kopējo cauraukloto lapu skaitu;
			2. Pretendenta (ja Pretendents ir fiziska persona) vai tā pārstāvja amatu, parakstu un paraksta atšifrējumu, zīmogu;
			3. apliecinājuma vietas nosaukumu un datumu.
		4. Pretendentam jāiesniedz viens Piedāvājuma oriģināls papīra formātā. Uz oriģināla iesējuma pirmās lapas jābūt norādei „Oriģināls”.
		5. Pretendenta Pieteikumu, kvalifikācijas dokumentus, Finanšu piedāvājumu un citus Piedāvājuma dokumentus paraksta, kopijas, tulkojumus un caurauklojumus apliecina:
			1. Pretendents (ja Pretendents ir fiziska persona);
			2. Pretendenta paraksttiesīga amatpersona (ja Pretendents ir juridiska persona);
			3. pārstāvēt tiesīgs personālsabiedrības biedrs, ievērojot šī punkta 1.8.5.1. un 1.8.5.2. apakšpunktos noteikto (ja Pretendents ir personālsabiedrība);
			4. visi piegādātāju apvienības dalībnieki, ievērojot šī punkta 1.8.5.1. un 1.8.5.2. apakšpunktos noteikto (ja Pretendents ir piegādātāju apvienība);
			5. Pretendenta pilnvarota persona;
			6. Dokumentus, kas attiecas tikai uz atsevišķu personālsabiedrības biedru vai piegādātāju apvienības dalībnieku paraksta, kā arī kopijas un tulkojumus apliecina attiecīgais personālsabiedrības biedrs vai piegādātāju apvienības dalībnieks, ievērojot šī punkta 1.8.5.1., 1.8.5.2. un 1.8.5.5. apakšpunktos noteikto.
		6. Dokumentu kopijām jābūt apliecinātām normatīvajos aktos noteiktajā kārtībā.
		7. Piedāvājuma dokumenti jāiesniedz aizzīmogotā iepakojumā (piem., aploksnē). Līmējuma vietai jābūt apstiprinātai ar zīmogu un parakstu. Uz kopējā iepakojuma jānorāda:
			1. Pasūtītāja nosaukums un adrese;
			2. Pretendenta nosaukums un juridiskā adrese;
			3. Pretendenta kontaktpersonas vārds, uzvārds, telefona numurs;
			4. Atzīme: Iepirkumam „DABASGĀZES PIEGĀDE ZĀĻU VALSTS AĢENTŪRAI”, identifikācijas Nr. ZVA 2018/7. Neatvērt līdz 2018.gada 16.jūlijam, plkst.10:00”.
		8. Pretendents ir tiesīgs līdz piedāvājumu iesniegšanas termiņa beigām Piedāvājumu atsaukt un/vai iesniegt Piedāvājuma grozījumus, papildinājumus un/vai labojumus. Arī šajā gadījumā Pretendentam ir saistošas nolikumā noteiktās noformējuma prasības.
		9. Jebkurš Pretendenta paziņojums par izmaiņām Pretendenta Piedāvājumā tiek sagatavots rakstiski, noformēts un iesniegts slēgtā iepakojumā, uz aploksnes attiecīgi skaidri un salasāmi norādot „Pretendenta Piedāvājuma labojums/grozījums/papildinājums”.
		10. Pretendenta paziņojums par Piedāvājuma atsaukšanu iesniedzams rakstiski līdz piedāvājumu iesniegšanas termiņa beigām.
		11. Pēc piedāvājumu iesniegšanas termiņa beigām Pretendents iesniegto Piedāvājumu labot/grozīt/papildināt vai atsaukt nevar.
		12. Piedāvājumam un visiem tam pievienotajiem dokumentiem ir jāatbilst Dokumentu juridiskā spēka likumam un 28.09.2010. MK noteikumiem Nr.916 "Dokumentu izstrādāšanas un noformēšanas kārtība".
	6. Uzvarētāja noteikšanas kritērijs – prasībām atbilstošs saimnieciski visizdevīgākais Piedāvājums.
	7. Saziņa un informācijas apmaiņa
		1. Pretendenti pieprasījumus par paskaidrojumiem iesniedz laikus (Publisko iepirkumu likuma noteiktajos termiņos) pa faksu 67078428, un/vai pa pastu Jersikas ielā 15, Rīga, LV-1003, un/vai sūtot uz 1.11. punktā minēto kontaktpersonu e-pastiem.
		2. Iepirkuma nolikumam ir nodrošināta tieša un brīva elektroniskā pieeja Pasūtītāja mājaslapā [www.zva.gov.lv](http://www.zva.gov.lv), sadaļā ZVA Publiskie iepirkumi.
		3. Saskaņā ar Publisko iepirkumu likuma (turpmāk tekstā PIL) 9. panta sesto daļu, Pasūtītājs informāciju, kas ir saistīta ar šo Iepirkumu, publicē savā mājaslapā: [www.zva.gov.lv](http://www.zva.gov.lv), sadaļā ZVA Publiskie iepirkumi.
		4. Pretendentam ir pienākums sekot informācijai, kas tiks publicēta ZVA mājaslapā [www.zva.gov.lv](http://www.zva.gov.lv), sadaļā ZVA Publiskie iepirkumi, sakarā ar šo Iepirkumu.
		5. Ja ieinteresētais piegādātājs pieprasa izsniegt Iepirkuma dokumentus drukātā veidā, Pasūtītājs tos izsniedz ieinteresētajam piegādātājam triju darbdienu laikā pēc tam, kad saņemts šo dokumentu pieprasījums, bet ne vēlāk kā četras dienas pirms piedāvājumu iesniegšanas termiņa beigām, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa. Par Iepirkuma dokumentu izsniegšanu drukātā veidā Pasūtītājs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus.
		6. Ieinteresētais piegādātājs jautājumus par nolikumu uzdod rakstiskā veidā, adresējot tos Komisijai.
		7. Mutvārdos sniegtā informācija Iepirkuma ietvaros nav saistoša.
		8. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
	8. Kontaktpersonas - Pasūtītāja kontaktpersonas, kuras ir tiesīgas Iepirkuma gaitā sniegt informāciju:

Iepirkumu un infrastruktūras nodrošinājuma nodaļas vadītājs Andris Pētersons, tālr.: 67078408; fakss: 67078428, e-pasts: Andris.Petersons@zva.gov.lv.

Iepirkumu un infrastruktūras nodrošinājuma nodaļas Iepirkumu speciālists Aleksandrs Tereševs, tālr.: 67078453; fakss: 67078428, e-pasts: Aleksandrs.Teresevs@zva.gov.lv.

1. INFORMĀCIJA PAR IEPIRKUMA PRIEKŠMETU
	1. Iepirkuma priekšmeta apraksts
		1. Iepirkuma priekšmets ir dabasgāzes piegāde Zāļu valsts aģentūras vajadzībām saskaņā ar Tehnisko specifikāciju, iesniegto Piedāvājumu, Iepirkuma līguma nosacījumiem un Pasūtītāja norādījumiem,

turpmāk tekstā – **Iepirkums.**

* + 1. Iepirkuma nomenklatūra (CPV kods): 09123000-7 (Dabasgāze).
	1. Paredzamā līgumcena - līdz 42 000.00 (bez PVN).
	2. Iepirkuma līguma izpildes vieta – Zāļu valsts aģentūras ēkas, Jersikas ielā 15, Rīgā.
	3. Iepirkuma līguma izpildes termiņš – 24 (divdesmit četri) mēneši no Iepirkuma līguma spēkā stāšanas dienas, vai līdz brīdim, kad kopējā summa par pakalpojumu sniegšanu sasniedz paredzamās līgumcenas apmēru.
1. **PRETENDENTU IZSLĒGŠANAS NOTEIKUMI**
	1. Pasūtītājs Pretendentu, kuram būtu piešķiramas Iepirkuma līguma slēgšanas tiesības, izslēdz no dalības Iepirkumā jebkurā no šādiem gadījumiem:
		1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai Pretendents tiek likvidēts;
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu Iepirkuma līguma slēgšanas tiesību piešķiršanu, Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem Pretendentiem Pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. Iepirkuma dokumentu sagatavotājs (Pasūtītāja amatpersona vai darbinieks), Iepirkuma komisijas loceklis vai eksperts ir saistīts ar Pretendentu Publisko iepirkumu likuma 25. panta pirmās vai otrās daļas izpratnē vai ir ieinteresēts kāda Pretendenta izvēlē, un Pasūtītājam nav iespējams novērst šo situāciju ar mazāk Pretendentu ierobežojošiem pasākumiem;
		4. uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai Iepirkuma nolikumā, kā arī uz personālsabiedrības biedru, ja Pretendents ir personālsabiedrība, vai piegādātāju apvienības dalībnieku ir attiecināmi 3.1.1., 3.1.2. vai 3.1.3. punktos minētie nosacījumi;
		5. Pretendents ir ārzonā reģistrēta juridiskā persona vai personu apvienība.
	2. Lai pārbaudītu, vai Pretendents nav izslēdzams no dalības Iepirkumā Nolikuma 3.1.1., 3.1.2., 3.1.4. vai 3.1.5. punktā minēto apstākļu dēļ, Pasūtītājs:
		1. attiecībā uz Latvijā reģistrētu vai pastāvīgi dzīvojošu Pretendentu un Nolikuma 3.1.4. punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
			1. par Nolikumā 3.1.1. un 3.1.5. punktā minētajiem faktiem — no Uzņēmumu reģistra;
			2. par Nolikumā 3.1.2. punktā minēto faktu — no Valsts ieņēmumu dienesta un Latvijas pašvaldībām. Pasūtītājs attiecīgo informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot Pretendenta un Nolikuma 3.1.4. punktā minētās personas piekrišanu.
		2. attiecībā uz ārvalstī reģistrētu vai pastāvīgi dzīvojošu Pretendentu un Nolikuma 3.1.4. punktā minēto personu pieprasa, lai Pretendents iesniedz attiecīgās kompetentās institūcijas izziņu, kas apliecina, ka uz to un Nolikuma 3.1.4. punktā minēto personu neattiecas Nolikuma 3.1. punktā noteiktie gadījumi. Termiņu izziņas iesniegšanai Pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais Pretendents noteiktajā termiņā neiesniedz minēto izziņu, Pasūtītājs to izslēdz no dalības Iepirkumā.
	3. Atkarībā no atbilstoši Nolikuma 3.2., 3.2.1., 3.2.1.2. apakšpunktam veiktās pārbaudes rezultātiem Pasūtītājs:
		* 1. neizslēdz Pretendentu no dalības Iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju Pretendentam un Nolikuma 3.1.4. punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;
			2. informē Pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam Nolikuma 3.1.4. punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā apliecinājums nav iesniegts, Pasūtītājs Pretendentu izslēdz no dalības Iepirkumā.

###  Pretendents, lai apliecinātu, ka tam un Nolikuma 3.1.4. punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 euro, Nolikuma 3.3.1.2. punktā minētajā termiņā iesniedz:

### attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

### pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

### Valsts ieņēmumu dienesta vai pašvaldības kompetentās institūcijas izdota lēmuma kopiju par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parādu neesību.

* 1. Ja tādi dokumenti, ar kuriem ārvalstī reģistrēts vai pastāvīgi dzīvojošs Pretendents var apliecināt, ka uz to neattiecas 3.1. punktā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo Pretendentu neattiecas 3.1. punktā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša Pretendenta vai Nolikuma 3.1.4. punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
1. PRETENDENTA KVALIFIKĀCIJAS PRASĪBAS
	1. Prasības attiecībā uz Pretendenta atbilstību profesionālās darbības veikšanai
		1. Pretendents (tai skaitā, personālsabiedrība un visi personālsabiedrības biedri (ja Piedāvājumu iesniedz personālsabiedrība) vai visi piegādātāju apvienības dalībnieki (ja Piedāvājumu iesniedz piegādātāju apvienība)), kā arī Pretendenta norādītā persona, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.
	2. Prasības attiecībā uz Pretendenta tehniskajām un profesionālajām spējām:
		1. Pretendents ir reģistrēts Sabiedrisko pakalpojumu regulēšanas komisijas dabasgāzes tirgotāju reģistrā.
		2. Pretendentam ir spēkā esošs sistēmas pakalpojumu lietošanas līgums ar dabasgāzes sadales sistēmas operatoru.
		3. Pretendentam ir spēkā esoši līgumi ar dabasgāzes pārvades sistēmas operatoru par balansēšanu un dabasgāzes pārvades sistēmas pakalpojumu lietošanu.
		4. Pretendentam ir spēkā esošs līgums ar dabasgāzes uzglabāšanas sistēmas (krātuves) operatoru par dabasgāzes uzglabāšanas pakalpojumu (ja šāds līgums atbilstoši pretendenta darbībai un dabasgāzes tirdzniecību regulējošo tiesību aktu prasībām pretendentam ir nepieciešams).
		5. Pretendenta rīcībā ir pietiekami resursi, lai nodrošinātu dabasgāzes apjoma (vismaz 45000 (četrdesmit pieci tūkstoši) nm3 gadā) pārdošanu.
	3. Prasības attiecībā uz Pretendenta saimniecisko un finansiālo stāvokli:
		1. Pretendentam ir stabila saimnieciskā darbība un pieejami pietiekami brīvie finanšu līdzekļi savlaicīgai un kvalitatīvai iepirkuma līguma izpildei, tajā skaitā, Pretendenta finanšu apgrozījums 2017. gadā pārsniedz paredzamo līgumcenu vismaz 2 (divas) reizes.
2. IESNIEDZAMIE DOKUMENTI
	1. **Pieteikums dalībai Iepirkumā**
		1. Pretendenta Pieteikums dalībai Iepirkumā (sagatavo atbilstoši veidnei nolikuma Pielikumā Nr.1). Pretendenta Pieteikumu dalībai Iepirkumā iesniedz kopā ar:
		2. Pretendenta kvalifikācijas dokumentiem;
		3. dokumentu vai dokumentiem, kas apliecina Piedāvājuma dokumentus parakstījušās, kā arī kopijas, tulkojumus un Piedāvājuma caurauklojumus apliecinājušās personas tiesības pārstāvēt Pretendentu Iepirkuma ietvaros (piemēram, LV Uzņēmumu reģistra izziņa). Ja dokumentus, kas attiecas tikai uz atsevišķu personālsabiedrības biedru vai piegādātāju apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai piegādātāju apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai piegādātāju apvienības dalībnieku Iepirkuma ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
	2. **Pretendenta kvalifikācijas dokumenti:**
		1. Latvijas Republikā reģistrēto Pretendentu reģistrācijas faktu (Nolikuma 4.1.1. prasība) Iepirkuma komisija pārbauda publiski pieejamās datubāzēs vai attiecīgajā reģistra iestādē. Ārvalstīs reģistrēta Pretendenta reģistrācijas faktu Pretendents pierāda ar kompetentas attiecīgās valsts institūcijas izsniegtu dokumentu, kas apliecina Pretendenta reģistrāciju atbilstoši tās valsts normatīvo aktu prasībām. Ja Iepirkuma komisija nepieciešamo informāciju par Pretendentu iegūst tieši no kompetentās institūcijas, datubāzēs vai citiem avotiem, tad Pretendents ir tiesīgs iesniegt izziņas vai citus dokumentus par attiecīgo faktu, ja Pasūtītāja iegūtā informācija neatbilst faktiskajai situācijai.
		2. Informāciju par Pretendenta reģistrāciju Latvijas Republikas dabasgāzes tirgotāju reģistrā (Nolikuma 4.2.1. prasība) Iepirkuma Komisija pārbaudīs vietnē https://www.sprk.gov.lv/uploads/doc/Gazestirgotajuregistrs.pdf.
		3. Pretendenta apliecinājums, ka viņam ir spēkā esoši līgumi ar sistēmas operatoriem par sistēmas (dabasgāzes uzglabāšanas, pārvades un sadales) pakalpojumu lietošanu un līgums ar dabasgāzes pārvades sistēmas operatoru par balansēšanu.
		4. Pretendenta apliecinājums, ka viņa rīcībā ir un iepirkuma līguma darbības laikā būs pietiekami resursi, lai nodrošinātu dabasgāzes apjoma (vismaz 45 000 (četrdesmit pieci tūkstoši) nm3 gadā) pārdošanu Pasūtītājam.
		5. Pretendenta apliecināta izziņa par finanšu apgrozījumu 2017. gadā.
		6. Informāciju par to, vai Pretendenta (tai skaitā, piegādātāju apvienības dalībnieku, vai Pretendenta norādītās personas, uz kuras iespējām Pretendents balstās, lai apliecinātu, ka tā kvalifikācija atbilst Iepirkuma dokumentos noteiktajām prasībām) uzņēmums atbilst mazā vai vidējā uzņēmuma statusam.\*\*[[1]](#footnote-1)
		7. Pretendents var iesniegt kvalifikāciju apliecinošus papildus dokumentus pēc saviem ieskatiem, ja tie pamato kādu no kvalifikācijas pārbaudes kritērijiem.
		8. Ja Pretendents Iepirkuma līguma izpildē piesaista personu, uz kuru iespējām Pretendents balstās, lai apliecinātu, ka tā kvalifikācija atbilst Nolikuma noteiktajām prasībām, Pretendentam jāiesniedz piesaistītās personas apliecinājums par sadarbību konkrētā Iepirkuma līguma izpildē vai Pretendenta un personas vienošanās par to sadarbību konkrētā Iepirkuma līguma izpildē.
		9. Prasības par iesniedzamajiem kvalifikācijas dokumentiem attiecas arī uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Iepirkuma dokumentos noteiktajām prasībām.
		10. Ja Pretendents ir personu grupa (piegādātāju apvienība), iesniedzamo dokumentu paketei ir jāpievieno sadarbības līgums, kurā noteikts:
			1. ka visi piegādātāju apvienības dalībnieki kopā un atsevišķi ir atbildīgi par Līguma izpildi;
			2. pilnvara galvenajam dalībniekam pārstāvēt piegādātāju apvienību Iepirkumā un dalībnieku vārdā parakstīt Piedāvājuma dokumentus;
			3. kādas personas ir apvienojušās piegādātāju apvienībā;
			4. katra piegādātāju apvienības dalībnieka veicamo darbu apjomam;
			5. kādā juridiskā struktūrā piegādātāju apvienības dalībnieki apvienosies;
			6. apliecinājums, ka gadījumā, ja piegādātāju apvienība tiks noteikta par uzvarētāju, 10 (desmit) darba dienu laikā piegādātāju apvienība izveidojas atbilstoši noteiktam juridiskam statusam vai noslēdz sabiedrības līgumu.
	3. **Finanšu piedāvājums:**
		1. Finanšu piedāvājumu sagatavo atbilstoši Nolikuma Pielikumam Nr.3.
		2. Pretendenta Finanšu piedāvājumā piedāvātajai līgumcenai ir jābūt norādītai euro (EUR). Pievienotās vērtības nodokļa summas, ja Pretendents ir pievienotās vērtības nodokļa maksātājs, piedāvātajai cenai jānorāda atsevišķi. Finanšu piedāvājumā piedāvātā cena ietver visus ar pakalpojuma sniegšanu, kvalitātes un garantijas nodrošinājuma saistītos izdevumus. Finanšu piedāvājuma cenā iekļauti visi nodokļi un nodevas, ja tādas ir paredzētas. Cenas ir jāaprēķina ar precizitāti 2 (divas) zīmes aiz komata. Pasūtītājs var pieprasīt Pretendentam iesniegt detalizētāku cenas veidošanās mehānisma skaidrojumu.
		3. Visām Pretendenta izmaksām, kas saistītas ar Iepirkuma līguma izpildi, jābūt iekļautām piedāvātajā cenā. Papildus izmaksas, kas nav iekļautas un norādītas piedāvātajā cenā, noslēdzot Iepirkuma līgumu, netiks ņemtas vērā.
	4. Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	5. Ja Pasūtītājam radīsies šaubas par iesniegtās dokumenta kopijas autentiskumu, tas ir tiesīgs pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
3. PIEDĀVĀJUMA NORAIDĪŠANA
	1. Pretendents/Piedāvājums tiek noraidīts, ja:
		1. Pretendenta Piedāvājums neatbilst Nolikumā un/vai normatīvajos aktos noteiktajām noformējuma prasībām, ja to neatbilstība Nolikumā un/vai normatīvajos aktos noteiktajām noformējuma prasībām ir būtiska;
		2. Pretendents neatbilst kādai no Nolikuma 4.sadaļas kvalifikācijas prasībām;
		3. Pretendents nav iesniedzis kādu no Nolikuma 5.sadaļā minētajiem kvalifikācijas dokumentiem vai tie un/vai to saturs neatbilst Nolikumā un/vai normatīvajos aktos noteiktajām prasībām;
		4. Pretendents nav sniedzis Komisijas pieprasīto precizējošo informāciju Komisijas noteiktajā termiņā;
		5. Pretendents iesniedzis nepamatoti lētu Piedāvājumu.
4. **PIEDĀVĀJUMU NOFORMĒJUMA, IESNIEGTO DOKUMENTU UN PRETENDENTU KVALIFIKĀCIJAS PĀRBAUDE**
	1. Komisija veic Piedāvājumu noformējuma, iesniegto dokumentu un Pretendentu kvalifikācijas pārbaudi slēgtā sēdē, kuras laikā komisija pārbauda Piedāvājumu atbilstību Nolikumā un normatīvajos aktos noteiktajām noformējuma prasībām, iesniegto dokumentu atbilstību 5.sadaļā noteiktajam iesniedzamo dokumentu sarakstam un Nolikuma un normatīvo aktu prasībām, un Pretendenta atbilstību nolikuma 4.sadaļā noteiktajām kvalifikācijas prasībām.
	2. Pretendenta Piedāvājums tiek noraidīts, ja Komisija konstatē kādu no Nolikuma 6.sadaļā minētājiem Pretendenta/Piedāvājuma noraidīšanas priekšnosacījumiem.
5. FINANŠU PIEDĀVĀJUMA ATBILSTĪBAS PĀRBAUDE UN SAIMNIECISKI VISIZDEVĪGĀKĀ PIEDĀVĀJUMA IZVĒLE
	1. Komisija veic aritmētisko kļūdu pārbaudi Pretendentu Finanšu piedāvājumos. Iepirkuma komisija ir tiesīga labot aritmētiskās kļūdas Pretendenta Finanšu piedāvājumā, informējot par to Pretendentu.
	2. Aritmētiskās kļūdas Piedāvājumos tiek labotas šādi:
		1. ja atšķiras skaitļi vārdos no skaitļiem ciparos, vērā tiks ņemti skaitļi vārdos;
		2. ja atšķiras vienības cena no kopējās cenas, kas iegūta, reizinot vienības cenu ar skaitu, vērā tiks ņemta vienības cena un kopējā cena tiks labota;
		3. ja Finanšu piedāvājumā konstatēta aritmētiska kļūda nodokļu aprēķināšanā, komisija to labo atbilstoši normatīvajos aktos noteiktajai nodokļu aprēķināšanas kārtībai.
	3. Ja Piedāvājumu vērtēšanas laikā Komisija konstatē, ka kāds no Pretendentiem iesniedzis Piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu Piedāvājumu, Pasūtītājs var pieprasīt Pretendentam detalizētu paskaidrojumu par būtiskiem Piedāvājuma nosacījumiem, tajā skaitā par īpašiem nosacījumiem, kas ļauj piedāvāt šādu cenu.
	4. Ja Komisija konstatē, ka Pretendents iesniedzis nepamatoti lētu Piedāvājumu, Pretendenta Piedāvājums tiek noraidīts.
	5. Komisija veic Piedāvājumu novērtēšanu pēc šādiem saimnieciski izdevīgākā Piedāvājuma noteikšanas kritērijiem:

|  |  |  |
| --- | --- | --- |
| **Kritērija apzīmējums** | **Vērtēšanas kritērijs** | **Maksimālais punktu skaits** |
| **P1** | Dabasgāzes 1 kWh cena (bez PVN, akcīzes nodokļa un sistēmas pakalpojumu izmaksām).Maksimālo punktu skaitu saņem Pretendents, kurš piedāvājis zemāko dabasgāzes 1 kWh cenu (bez PVN, akcīzes nodokļa un sistēmas pakalpojumu izmaksām).Citiem Pretendentiem piešķirami punkti tiek aprēķināti pēc šādas formulas: **Viszemākā piedāvātā cena****P1 = ------------------------------------- X 90** **Pretendenta piedāvātā cena** | 90 |
| **P2** | Līgumsods par līguma pirmstermiņa izbeigšanu (EUR).Maksimālo punktu skaitu saņem Pretendents, kurš nav paredzējis līgumsodu par līguma pirmstermiņa izbeigšanu.Piedāvājums, kurā paredzēts mazākais līgumsods par līguma pirmstermiņa izbeigšanu, saņem 5 (piecus) punktus.Vērtējot piedāvājumus, Komisija salīdzina tikai to pretendentu piedāvājumus, kuros ir paredzēts līgumsods par līguma pirmstermiņa izbeigšanu.Piedāvājums, kurā paredzētais līgumsods par līguma pirmstermiņa izbeigšanu ir lielāks par mazāko, saņem punktu skaitu, ko aprēķina pēc formulas: **Mazākais līgumsods** **P2 = --------------------------------------- X 5** **Piedāvātais līgumsods**  | 10 |

* 1. Piedāvājuma novērtējums punktos visos saimnieciski visizdevīgākā piedāvājuma noteikšanas aprēķinos tiks apaļots līdz 4 (četrām) decimāldaļas vietām aiz veselā skaitļa.
	2. Kopvērtējums (K) katram Piedāvājumam tiks iegūts saskaitot visos kritērijos iegūtos punktus: K=P1 + P2.
	3. Par saimnieciski visizdevīgāko Piedāvājumu Komisija atzīs Piedāvājumu ar augstāko punktu skaitu kopvērtējumu (K).
	4. Ja Komisija konstatē, ka atbilstoši nolikuma 8.5. punktā noteiktajiem piedāvājumu izvērtēšanas kritērijiem divu vai vairāku piedāvājumu novērtējums ir vienāds, tad līguma slēgšanas tiesības tiek piešķirtas tam pretendentam, kura piedāvātā dabasgāzes 1 kWh cena (bez PVN, akcīzes nodokļa un sistēmas pakalpojumu izmaksām) ir zemāka.
	5. Pēc Piedāvājumu izvērtēšanas Komisija pieņem kādu no šādiem lēmumiem:
		1. par iespējamo līguma slēgšanas tiesību piešķiršanu 1 (vienam) Pretendentam ar saimnieciski visizdevīgāko Piedāvājumu;
		2. par Iepirkuma izbeigšanu neizvēloties nevienu no Piedāvājumiem, ja Piedāvājumi nav iesniegti, vai iesniegtie Piedāvājumi neatbilst Nolikuma prasībām.
1. **LĪGUMA SLĒGŠANAS TIESĪBU PIEŠĶIRŠANA, LĪGUMA NOSLĒGŠANA**
	1. Par Pretendentu, kuram būtu piešķiramas līguma slēgšanas tiesības, Komisija atzīst to Pretendentu, kurš ir piedāvājis Nolikuma prasībām atbilstošu saimnieciski visizdevīgāko Piedāvājumu.
	2. Komisija 3 (trīs) darba dienu laikā pēc tam, kad pieņemts lēmums slēgt Iepirkuma līgumu vai izbeigt Iepirkumu, neizvēloties nevienu Pretendentu, nosūta normatīvajiem aktiem atbilstošu paziņojumu visiem Pretendentiem.
	3. Ja Iepirkuma uzvarētājs atsakās no līguma noslēgšanas vai atsauc savu Piedāvājumu, vai jebkādu citu iemeslu dēļ nenoslēdz Iepirkuma līgumu 5 (piecu) darba dienu laikā no uzaicinājuma slēgt Iepirkuma līgumu, Komisija var atzīt par uzvarētāju Pretendentu, kurš iesniedzis nākamo saimnieciski visizdevīgāko Piedāvājumu, vai izbeigt Iepirkumu, neizvēloties nevienu Piedāvājumu.
	4. Komisija var pieņemt lēmumu izbeigt Iepirkumu, neizvēloties nevienu Piedāvājumu, ja nav iesniegts neviens Nolikumam atbilstošs Piedāvājums vai pastāv cits objektīvi pamatots iemesls.
	5. Pasūtītājs slēgs Iepirkuma līgumu ar izraudzīto Pretendentu, pamatojoties uz Pretendenta iesniegto Piedāvājumu, saskaņā ar Nolikuma noteikumiem un PIL prasībām.
2. **KOMISIJAS TIESĪBAS UN PIENĀKUMI**
	1. Komisijas darbu un sēdes vada Komisijas priekšsēdētājs. Komisijas priekšsēdētāja prombūtnes laikā priekšsēdētaja pienākumus pilda Komisijas priekšsēdētāja vietnieks. Komisijas priekšsēdētāja un Komisijas priekšsēdētāja vietnieka prombūtnes laikā priekšsēdētaja pienākumus pilda Komisijas priekšsēdētāja vai Komisijas priekšsēdētāja vietnieka iecelts Komisijas loceklis.
	2. Komisijas lēmumi tiek pieņemti, sēdes laikā balsojot. Balsstiesības ir visiem Komisijas locekļiem. Komisija ir lemttiesīga, ja tās sēdē piedalās vismaz divas trešdaļas komisijas locekļu. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Komisijas tiesības un pienākumi:
		1. Izskatīt Piedāvājumus, ko iesnieguši Pretendenti, un pārbaudīt to atbilstību nolikuma 3., 4. un 5. sadaļā izvirzītajām prasībām un PIL noteikumiem;
		2. Pieņemt lēmumu par Pretendenta Piedāvājuma neizskatīšanu/noraidīšanu un Pretendenta izslēgšanu no turpmākas dalības Iepirkumā;
		3. Lai noskaidrotu, vai nav saņemts nepamatoti lēts Piedāvājums, pieprasīt, lai Pretendents, kurš iesniedzis Piedāvājumu ar ievērojami zemāku cenu, iesniedz Iepirkuma izpildei nepieciešamās tehnoloģijas aprakstu un īpašo, tikai šim Pretendentam pieejamo tirgus apstākļu aprakstu, kas pamato cenu pazeminājumu;
		4. Pieprasīt, lai Pretendents precizē un izskaidro informāciju par savu Piedāvājumu, ja tas nepieciešams Pretendentu atlasei, Piedāvājumu atbilstības pārbaudei, kā arī Piedāvājumu vērtēšanai un salīdzināšanai;
		5. Piedāvājuma atbilstības pārbaudē pieaicināt ekspertus;
		6. Pieņemt lēmumu par Iepirkuma rezultātiem;
		7. Veikt citas darbības saskaņā ar Iepirkuma nolikumu un PIL.
3. **PRETENDENTA TIESĪBAS UN PIENĀKUMI**
	1. Piedalīšanās Iepirkumā ir Pretendenta brīvas gribas izpausme. Iesniedzot savu Piedāvājumu dalībai Iepirkumā, Pretendents visā pilnībā pieņem un ir gatavs pildīt visas šī nolikuma un normatīvo aktu prasības. Piedāvājuma iesniegšana apliecina Pretendenta piekrišanu šī nolikuma noteikumiem un tajos ietvertajām prasībām.
	2. Pretendenta tiesības:
		1. pieprasīt Komisijai papildu informāciju par nolikumu;
		2. iesniedzot Piedāvājumu, pieprasīt apliecinājumu par Piedāvājuma saņemšanu;
		3. pieprasīt Piedāvājumā iekļautās konfidenciālās informācijas neizpaušanu tādā apjomā un gadījumos, kas noteikti normatīvajos aktos;
		4. Pretendentam, kurš iesniedzis Piedāvājumu Iepirkumā, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā [Administratīvā procesa likumā](http://likumi.lv/doc.php?id=55567) noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību;
		5. Veikt citas darbības saskaņā ar Publisko iepirkumu likumu un citiem normatīvajiem aktiem.
	3. Pretendenta pienākumi:
		1. rakstveidā un norādītajā termiņā sniegt atbildes uz Komisijas pieprasījumiem. Šī noteikuma neievērošana bez attaisnojoša iemesla un Komisijas pieprasījumu neizpilde var būt par iemeslu, lai Pretendenta Piedāvājums tiktu izslēgts no tālākās izskatīšanas un netiktu vērtēts;
		2. no Pasūtītāja saņemtos Iepirkuma materiālus nenodot trešajām personām un izmantot tos tikai Piedāvājuma izstrādei.
4. PIELIKUMU SARAKSTS
	1. Pielikums Nr.1 – Pieteikuma dalībai Iepirkumā veidne;
	2. Pielikums Nr.2 – Tehniskā specifikācija;
	3. Pielikums Nr.3 – Finanšu piedāvājuma veidne.

Iepirkuma „DABASGĀZES PIEGĀDE ZĀĻU VALSTS AĢENTŪRAI”

(ID Nr. ZVA 2018/7) nolikuma Pielikums Nr.1

**PIETEIKUMA DALĪBAI IEPIRKUMĀ VEIDNE**

**Piezīme**: Pretendentam jāaizpilda tukšās vietas šajā formā.

**Iepirkums: „DABASGĀZES PIEGĀDE ZĀĻU VALSTS AĢENTŪRAI” (ID Nr. ZVA 2018/7)**

<Vietas nosaukums>, <gads>.gada <datums>.<mēnesis>

**Kam**: Zāļu valsts aģentūrai

<Pretendenta nosaukums vai vārds un uzvārds (ja Pretendents ir fiziska persona)>, <reģistrācijas numurs vai personas kods (ja Pretendents ir fiziska persona)>, <adrese> (turpmāk – Pretendents):

1. Ir iepazinies ar Zāļu valsts aģentūras (turpmāk – Pasūtītājs) organizētā Iepirkuma „DABASGĀZES PIEGĀDE ZĀĻU VALSTS AĢENTŪRAI” (ID Nr. ZVA 2018/7) nolikumu (turpmāk – Nolikums) un, pieņemot visas Nolikumā noteiktās prasības,
2. Iesniedz Piedāvājumu (turpmāk – Piedāvājums), kas sastāv no:
3. šī Pieteikuma un Pretendenta kvalifikācijas dokumentiem;
4. Finanšu piedāvājuma.
5. Gadījumā, ja Pretendentam tiks piešķirtas tiesības slēgt Iepirkuma līgumu, tas apņemas:
	* 1. veikt Iepirkumā „DABASGĀZES PIEGĀDE ZĀĻU VALSTS AĢENTŪRAI” (ID Nr. ZVA 2018/7) paredzētos darbus / sniegt pakalpojumus saskaņā ar Iepirkuma līguma nosacījumiem, tajā noteiktajā kārtībā un termiņos, par šādām izmaksām:

|  |  |  |
| --- | --- | --- |
| **IZMAKSU POZĪCIJA** | **CENA EUR****(bez PVN, akcīzes nodokļa un sistēmas pakalpojumu izmaksām)*****cipariem*** | **CENA EUR****(bez PVN, akcīzes nodokļa un sistēmas pakalpojumu izmaksām)*****vārdiem*** |
| Dabasgāzes cena EUR/kWh  |  |  |

* + 1. slēgt Iepirkuma līgumu Nolikuma noteiktajā termiņā.
1. Pretendents (tai skaitā personālsabiedrība un visi personālsabiedrības biedri (ja Piedāvājumu iesniedz personālsabiedrība) vai visi piegādātāju apvienības dalībnieki (ja Piedāvājumu iesniedz piegādātāju apvienība)), vai Pretendenta norādītā persona, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, apliecina, ka:
2. Iepazinās ar Iepirkuma „DABASGĀZES PIEGĀDE ZĀĻU VALSTS AĢENTŪRAI” (ID Nr. ZVA 2018/7) Nolikumu un piekrīt tajā noteiktajām prasībām;
3. Apņemas sniegt pakalpojumus norādītajā apjomā un termiņos;
4. Visa Piedāvājumā iekļautā informācija ir patiesa;
5. Novērtēja darba apjomu un uzņemas visus riskus, kuri saistīti ar nepareizu darba apjoma prognozēšanu vai nepilnīgu Tehniskās specifikācijas izpratni;
6. Gadījumā, ja Piedāvājumā ir iekļautas nepatiesas ziņas, apņemas necelt pretenzijas pret Pasūtītāju un piekrīt Pasūtītāja tiesībām izslēgt Piedāvājumu no vērtēšanas vai, līguma noslēgšanas gadījumā - vienpusēji izbeigt līgumu.

**5. Informācija par Pretendentu un/vai personu, kura pārstāv piegādātāju apvienību Iepirkumā:**

**Informācija par Pretendentu**

Pretendenta nosaukums:

Reģistrācijas numurs:

Juridiskā adrese:

Biroja adrese:

Tālrunis: Fakss:

E-pasta adrese:

Tīmekļa vietnes adrese:

**Finanšu rekvizīti**

Bankas nosaukums:

Bankas kods (IBAN):

Konta numurs:

**Informācija par Pretendenta kontaktpersonu (atbildīgo personu)**

Vārds, uzvārds:

Ieņemamais amats:

Tālrunis: Fakss:

E-pasta adrese:

< Pretendenta paraksttiesīgās personas amata nosaukums, vārds un uzvārds>

< Pretendenta paraksttiesīgās personas paraksts>

Iepirkuma „DABASGĀZES PIEGĀDE ZĀĻU VALSTS AĢENTŪRAI”

(ID Nr. ZVA 2018/7) nolikuma Pielikums Nr.2

**TEHNISKĀ SPECIFIKĀCIJA**

1. **ATĻAUTĀ MAKSIMĀLĀ SLODZE ZĀĻU VALSTS AĢENTŪRAS GAZIFICĒTAJOS OBJEKTOS:**

|  |  |  |
| --- | --- | --- |
| **Nr. p.k.** | **Gazificētā objekta adrese** | **Atļautā maksimālā slodze** |
| **1.** | Jersikas iela 15, Rīga | 36,7 nm3/h |

1. **DABASGĀZES FAKTISKAIS PATĒRIŅŠ ZĀĻU VALSTS AĢENTŪRAS GAZIFICĒTAJOS OBJEKTOS 2017. GADĀ:**

|  |  |  |
| --- | --- | --- |
| **Gazificētā objekta adrese** | **Patēriņš kopā 2017. gadā****(nm3)** | **t.sk. pa mēnešiem nm3** |
| **Janvāris** | **Februāris** | **Marts** | **Aprīlis** | **Maijs** | **Jūnijs** | **Jūlijs** | **Augusts** | **Septembris** | **Oktobris** | **Novembris** | **Decembris** |
| Jersikas iela 15, Rīga | 43 568 | 7058 | 6483 | 5593 | 4075 | 1433 | 385 | 348 | 371 | 2089 | 4126 | 5238 | 6369 |

1. **DABASGĀZES FAKTISKAIS PATĒRIŅŠ ZĀĻU VALSTS AĢENTŪRAS GAZIFICĒTAJOS OBJEKTOS 2018. GADĀ:**

|  |  |  |
| --- | --- | --- |
| **Gazificētā objekta adrese** | **Patēriņš kopā līdz 31.05.2018.****(nm3)** | **t.sk. pa mēnešiem nm3** |
| **Janvāris** | **Februāris** | **Marts** | **Aprīlis** | **Maijs** |
| Jersikas iela 15, Rīga | 24 543 | 6842 | 7149 | 7145 | 2864 | 543 |

1. **Punktos 2. un 3. norādītajiem apjomiem ir tikai informatīvs raksturs. Pasūtītājs līguma darbības laikā nav saistīts ar konkrētu mēnesī/gadā iegādājamo dabasgāzes apjomu un nosaka to patstāvīgi.**

Iepirkuma „DABASGĀZES PIEGĀDE ZĀĻU VALSTS AĢENTŪRAI”

(ID Nr. ZVA 2018/7) nolikuma Pielikums Nr.3

**FINANŠU PIEDĀVĀJUMA VEIDNE**

|  |  |  |
| --- | --- | --- |
| **NR.P.K.** | **IZMAKSU POZĪCIJA** | **CENA EUR****(bez PVN, akcīzes nodokļa un sistēmas pakalpojumu izmaksām)** |
|  | Dabasgāzes cena EUR/kWh  |  |
|  | Līgumsods par līguma pirmstermiņa izbeigšanu\* |  |

\* - Līgumsods nosakāms kā konkrēta apmēra, vienu reizi maksājama naudas summa, kas nav sasaistīta ar kādiem mainīgiem lielumiem.

Apliecinām, ka piedāvātajā dabasgāzes cenā ir iekļautas visas ar dabasgāzes tirdzniecību saistītās izmaksas un balansēšanas pakalpojuma izmaksas, bet nav iekļautas sistēmas pakalpojumu izmaksas, akcīzes nodoklis un PVN.

< Pretendenta paraksttiesīgās personas amata nosaukums, vārds un uzvārds>

< Pretendenta paraksttiesīgās personas paraksts>

1. \*\* Informācija tiek pieprasīta sakarā ar to, ka Pasūtītājiem paziņojumu veidlapās par līguma slēgšanas tiesību piešķiršanu/par rezultātiem ir jānorāda informācija par to, vai Iepirkumā Piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai, kā arī, vai šādiem uzņēmumiem ir piešķirtas līguma slēgšanas tiesības.

Kritērijiem, kuriem izpildoties uzņēmumu var uzskatīt par mazo vai vidējo uzņēmumu:

***Mazais uzņēmums*** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;

***Vidējais uzņēmums*** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-1)